คณะกรรมการความมั่นคงและสันติภาพแห่งรัฐ

คณะกรรมการความมั่นคงและสันติภาพแห่งรัฐ (; ; อักษรย่อ SSPC หรือ นะละอะ နလအ) เป็นคณะทหารที่ปกครองประเทศพม่าในปัจจุบัน แต่งตั้งโดยสภาการป้องกันประเทศและความมั่นคงแห่งชาติในปี ค.ศ. 2025 เพื่อสืบทอดอำนาจเผด็จการทหารของมี่นอองไลง์ตั้งแต่ปี ค.ศ. 2021 จนกว่าจะมีการสาบานตนของประธานาธิบดีที่มาจากการเลือกตั้งในปี พ.ศ. 2026 มี่นอองไลง์ดำรงตำแหน่งประธานคณะกรรมการความมั่นคงและสันติภาพแห่งรัฐ ความรับผิดชอบในสภาบริหารแห่งรัฐถูกโอนมาที่คณะกรรมการความมั่นคงและสันติภาพแห่งรัฐ

คณะกรรมการสถาปนาขึ้นตามคำสั่งที่ 4/2025 ของสภาการป้องกันประเทศและความมั่นคงแห่งชาติ ภายใต้มาตรา 424 รัฐธรรมนูญแห่งประเทศพม่าปี ค.ศ. 2008 ซึ่งให้อำนาจเด็ดขาดแก่สภาการป้องกันประเทศและความมั่นคงแห่งชาติในการกำหนดฝ่ายบริหารระหว่างช่วงการประชุมสภานิติบัญญัติ วัตถุประสงค์ของคณะกรรมการคือเพื่อรับประกันว่าจะมีการเลือกตั้งและรัฐบาลชุดใหม่ที่ได้รับการเลือกตั้งจะเข้ารับตำแหน่ง คณะกรรมการความมั่นคงและสันติภาพแห่งรัฐเป็นการเปลี่ยนรูปแบบจากสภาบริหารแห่งรัฐและไม่ได้เป็นการเปลี่ยนแปลงองค์กรที่สำคัญ โดยมีสมาชิก 10 คน ซึ่งส่วนใหญ่เป็นอดีตสมาชิกของสภาบริหารแห่งรัฐ

สมาชิก
+ ตั้งแต่วันที่ 31 กรกฎาคม ค.ศ. 2025 No ชื่อ  ตำแหน่ง1 มี่นอองไลง์  ประธานคณะกรรมการควบตำแหน่งประธานาธิบดีพม่า2 โซ่วี่น  รองประธานคณะกรรมการ3 แยวี่นอู้  เลขานุการ4 โญ่ซอ  สมาชิกควบตำแหน่งนายกรัฐมนตรีพม่า5 อองลี่น-ดเว่  สมาชิก6 มองมองอาย  สมาชิก7 ตุนตุนนอง  สมาชิก8 หย่าปแหย่  สมาชิก9 ตันซเว่  สมาชิก10 จอซวาลี่น  สมาชิก
แหล่งอ้างอิง

หมวดหมู่:รัฐบาลพม่า
หมวดหมู่:เผด็จการทหาร
หมวดหมู่:ก่อตั้งในปี พ.ศ. 2568